CELEX: 32008D0686
Language: bg
Date: 2008-08-20 00:00:00
Title: 2008/686/ЕО: Решение на Комисията от 20 август 2008 година за изменение на Решение 2005/59/ЕО по отношение на зоните в Словакия, където се прилагат плановете за ликвидиране на класическата чума по свинете при диви свине и за спешна ваксинация на дивите свине против болестта класическа чума по свинете (нотифицирано под номер C(2008) 4428)

22.8.2008   
            
            
               BG
            
            
               Официален вестник на Европейския съюз
            
            
               L 224/13
            
         
      РЕШЕНИЕ НА КОМИСИЯТА
   
   от 20 август 2008 година
   за изменение на Решение 2005/59/ЕО по отношение на зоните в Словакия, където се прилагат плановете за ликвидиране на класическата чума по свинете при диви свине и за спешна ваксинация на дивите свине против болестта класическа чума по свинете
   (нотифицирано под номер C(2008) 4428)
   (само текстът на словашки език е автентичен)
   (2008/686/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1 и член 20, параграф 2 от нея,
   като има предвид, че:
   
               (1)
            
            
               С Решение 2005/59/ЕО на Комисията (2) бяха одобрени подадените на 31 август 2004 г. от Словакия планове за ликвидиране на класическата чума по свинете при дивите свине и за спешна ваксинация на тези свине в зоните в посочената държава-членка, определени в приложението към същото решение.
            
         
               (2)
            
            
               Словакия информира Комисията за последното развитие на класическата чума по свинете при дивите свине в посочената държава-членка. Предвид наличната епидемиологична информация се налага разширяване на обхвата на мерките, предвидени в плана за ликвидиране на класическата чума по свинете при дивите свине и спешната ваксинация на тези свине, за да се включат целите области Rimavská Sobota, Nové Zámky, Levice и Komárno.
            
         
               (3)
            
            
               С оглед по-голяма прозрачност на законодателството на Общността приложението към Решение 2005/59/ЕО следва да бъде заменено с текста на приложението към настоящото решение.
            
         
               (4)
            
            
               Следователно Решение 2005/59/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2005/59/ЕО се заменя с текста на приложението към настоящото решение.
   Член 2
   Адресат на настоящото решение е Словашката република.
   
      Съставено в Брюксел на 20 август 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 316, 1.12.2001 г., стр. 5. Директива, последно изменена с Решение 2007/729/ЕО на Комисията (ОВ L 294, 13.11.2007 г., стр. 26).
   
      (2)  ОВ L 24, 27.1.2005 г., стр. 46. Решение, последно изменено с Решение 2008/88/ЕО (ОВ L 28, 1.2.2008 г., стр. 34).
   
      ПРИЛОЖЕНИЕ
      
         
            „ПРИЛОЖЕНИЕ
            1.   Зони, в които се прилага планът за ликвидирането на болестта класическа чума по свинете при диви свине
            Територията на регионалните служби по ветеринарни въпроси и безопасност на храните (DVFA) на Žiar nad Hronom (която включва областите Žiar nad Hronom, Žarnovica и Banská Štiavnica), Zvolen (която включва областите Zvolen, Krupina и Detva), Lučenec (която включва областите Lučenec и Poltár), Veľký Krtíš (която включва областта Veľký Krtíš), Komárno (която включва областта Komárno), Nové Zámky (която включва областта Nové Zámky), Levice (която включва областта Levice) и Rimavská Sobota (която включва областта Rimavská Sobota).
            2.   Зони, в които се прилага планът за спешна ваксинация против болестта класическа чума по свинете при диви свине
            Територията на регионалните служби по ветеринарни въпроси и безопасност на храните (DVFA) на Žiar nad Hronom (която включва областите Žiar nad Hronom, Žarnovica и Banská Štiavnica), Zvolen (която включва областите Zvolen, Krupina и Detva), Lučenec (която включва областите Lučenec и Poltár), Veľký Krtíš (която включва областта Veľký Krtíš), Komárno (която включва областта Komárno), Nové Zámky (която включва областта Nové Zámky), Levice (която включва областта Levice) и Rimavská Sobota (която включва областта Rimavská Sobota).“